
	专讘讗 讗诪专 讛讬讬谞讜 讟注诪讗 讚专' 讗诇讬注讝专. 诪砖诪注 讚专讘讗 诇注谞讬谉 讟讜诪讗讛 讗讬转 诇讬讛 砖讬谞讜讬讗 讚专讘 讗讚讗 讘专 讗讛讘讛 讜诇拽诪谉 诪砖诪注 讚讗讬转 诇讬讛 砖讬谞讜讬讗 讚专讘 讛诪谞讜谞讗 讚讗诪专 诪拽讜诇讬 诪讟诇谞讬讜转 砖谞讜 讻讗谉 讚拽讗诪专 讜讛讚专 讘讬讛 专' 注拽讬讘讗 诇讙讘讬 专' 讬讛讜砖注 注诇 讻谉 谞专讗讛 讚讛讻讗 讙专住 专讘讛 讜诇拽诪谉 专讘讗 讜谞''诇 讚讘讞谞诐 谞讛讙讜 讗谞砖讬诐 诇讛讚诇讬拽 讛驻转讬诇讛 讜诇讻讘讜转讛 讻讚讬 砖转讛讗 诪讛讜讘讛讘转 讚讛讗 讗讬谉 讛诇讻讛 讻专讘讬 讗诇讬注讝专 讚砖诪讜转讬 讛讜讗 讜注讜讚 讗诪专讬谞谉 诇拽诪谉 讛讻讗 讘驻转讬诇讛 砖爪专讬讱 诇讛讘讛讘讛 注住拽讬谞谉 诪砖诪注 讚讬讻讜诇 诇讛讚诇讬拽 讗注''驻 砖讗讬谞讛 诪讛讜讘讛讘转: 讜诇讗 讘住诪专讟讜讟讬谉 砖讗讬谞谉 诪讞讜专讻讬谉. 拽砖讛 讻讬讜谉 讚转谞讗 讚讗驻讬诇讜 讘驻转讬诇讛 砖讗讬谞讛 诪讞讜专讻转 讗讬谉 诪讚诇讬拽讬谉 讻''砖 讘住诪专讟讜讟讬谉 砖讗讬谞诐 诪讞讜专讻讬谉 讜诪讬讛讜 讘转讜住驻转讗 讙专住 讜诇讗 讘住诪专讟讜讟讬谉 讗驻讬' 诪讞讜专讻讬谉: 讗讻诇谉 讗讬谉 诪住讬拽讬谉 讘讙专注讬谞讬讛谉. 转讬诪讛 诇专''讬 讚讘驻专拽 谞讜讟诇 (诇拽诪谉 讚祝 拽诪讘:) 讗诪专 诇诪讬诪专讗 讚专讘讗 讻专讘讬 讬讛讜讚讛 住讘讬专讗 诇讬讛 驻讬专讜砖 讚讗住专 谞讘诇讛 砖谞转谞讘诇讛 讘砖讘转 讜讛讗''诇 诇砖诪注讬' 讟讜讜讬 诇讬 讘专 讗讜讜讝讗 讜砖讚讬 诪讬注讬讛 诇砖讜谞专讗 讜诪砖谞讬 讛转诐 讻讬讜谉 讚诪住专讞 讚注转讬讛 注讬诇讜讬讛 诪讗转诪讜诇 讗诇诪讗 讻讬讜谉 讚讚注转讜 诪讗转诪讜诇 诇转转 诇砖讜谞专讗 讻砖讬住专讬讞 诇诪讞专 砖专讬 讗注''讙 讚讻诇 讝诪谉 砖诇讗 讛住专讬讞 讞讝讬 诇讗讚诐 诪砖讜诐 讚讞砖讬讘 讻讗讬诇讜 讛讻讬谞讜 诪讘注讜讚 讬讜诐 诇砖讜谞专讗 讛''谞 诪讗转诪讜诇 讚注转讬讛 注讬诇讜讬讛 诇讛住讬专 讛讙专注讬谞讬谉 讻砖讬讗讻诇 讛转诪专讬诐 诇诪讞专 讜讗诪讗讬 讞砖讬讘 诇讬讛 讟驻讬 谞讜诇讚 诪诪讬注讬讛 讚讘专 讗讜讜讝讗 讜讬''诇 讚讛转诐 讘专 讗讜讜讝讗 谞砖讞讟 诪注讬''讟 讜讗讬谉 讛诪注讬讬诐 爪专讬讻讬诐 诇讗讜讜讝 讜讻讬讜谉 讚诪讘注讜讚 讬讜诐 讚注转讬讛 诇诪讬转讘讬讛 诇砖讜谞专讗 讗诐 讬住专讬讞讜 讞砖讬讘讛 讛讻谞讛 诪注诇讬讬转讗 讗讘诇 讛讻讗 讛讙专注讬谞讬谉 爪专讬讻讬谉 诇讗讜讻诇 讜讞砖讬讘讬 讻讗讜讻诇 注爪诪讜 注讚 砖讬讗讻诇 讛转诪专讬诐 诇讻讱 讞砖讬讘 诇讛讜 谞讜诇讚 讜诇讗 诪讛谞讬 诪讛 砖讚注转讜 注诇讬讛诐 诪讗转诪讜诇: 讜讛讗 讚专讘 诇讗讜 讘驻讬专讜砖 讗讬转诪专 讻讜'. 讛讗 驻砖讬讟讗 讚专讘 讗住专 谞讜诇讚 讻专讘讬 讬讛讜讚讛 诪讻专讻讬 讚讝讜讝讬 (诇注讬诇 讚祝 讬讟:) 讗诇讗 诪讬讬转讬 专讗讬讛 讚讗祝 讘讙专注讬谞讬谉 讚讗讬讻讗 诇诪讬诪专 诪注讬拽专讗 讙专注讬谞讬谉 讜讛砖转讗 讙专注讬谞讬谉 讗住专 专讘讬 讬讛讜讚讛 讜讗''转 讜讘讗讙讜讝讬诐 讚诪注讬拽专讗 诪讙诇讜 讜讛砖转讗 诪讙诇讜 诪谞诇谉 讚讗住专 讜讬''诇 讚讗注''讙 讚诪讟注诐 讝讛 注讜砖讛 爪专讬讻讜转讗 诪''诪 诪讟注诐 讝讛 诇驻讬 讛讗诪转 讗讬谉 谞专讗讛 诇讜 诇讞诇拽 讘讬谞讬讛诐: 讘讬谉 诪谉 讛诪讜讻谉 讻讜'. 驻讬专砖 讘拽讜谞讟专住 诪讜讻谉 讚专讘讬 讗诇讬注讝专 拽讜驻住讗 砖讗讬谞讜 诪讜讻谉 转诇讗讜 讘诪讙讜讚 讜讛谞讬讞讜 讗讞讜专讬 讛讚诇转 讜诪讜讻谉 讚专' 讬讛讜砖注 转诇讗讜 讘诪讙讜讚 讜讛谞讬讞讜 讗讞讜专讬 讛讚诇转 讜砖讗讬谞讜 诪讜讻谉 讝专拽讜 诇讗砖驻讛 讜专讘讬 注拽讬讘讗 诪讜讻谉 转诇讗讜 讘诪讙讜讚 讜砖讗讬谞讜 诪讜讻谉 讛谞讬讞讜 讗讞讜专讬 讛讚诇转 讜拽砖讛 诇专''讬 讚讛砖转讗 诪讜讻谉 讜砖讗讬谞讜 诪讜讻谉 讚讛讗讬 转谞讗 诇讗 讛讜讬 讻讗讬讚讱 讜注讜讚 诪讛 诇讛诐 诇讛讝讻讬专 讘讚讘专讬讛诐 拽讜驻住讗 讜讗砖驻讛 讚诇讗 驻诇讬讙讬 讘讛 讜注讜讚 讚讘驻专拽 讻讬专讛 (诇拽诪谉 讚祝 诇讟: 讜砖诐) 拽专讬 诇专讘讬 注拽讬讘讗 诪讻专讬注 讜讗诪讗讬 讜讛诇讗 诇讗 讙讬诇讜 讘讚讘专讬讛诐 专讘讬 讗诇讬注讝专 讜专讘讬 讬讛讜砖注 砖讬砖 诇讞诇拽 讘讬谉 转诇讗讜 讘诪讙讜讚 诇讛谞讬讞讜 讗讞讜专讬 讛讚诇转 讜谞专讗讛 诇专''讬 讚诪讜讻谉 讚讻讜诇讛讜 讛讬讬谞讜 转诇讗讜 讘诪讙讜讚 讜砖讗讬谞讜 诪讜讻谉 讛讬讬谞讜 讛谞讬讞讜 讗讞讜专讬 讛讚诇转 讜讛讗讬 讚拽讗诪专 讗诪讗讬 拽专讬 诇讬讛 砖诇讗 诪谉 讛诪讜讻谉 驻讬专砖 专讘讬 讗诇讬注讝专 讗诪讗讬 拽专讬 诇讛谞讬讞讜 讗讞讜专讬 讛讚诇转 砖诇讗 诪谉 讛诪讜讻谉 讛讜讗讬诇 讜讛讜讗 讟诪讗 讜诪砖谞讬 诪砖讜诐 讚诇讙讘讬 拽讜驻住讗 诇讗讜 诪讜讻谉 讛讜讗 讜诇讗 讘注讬 诇诪讬诪专 诪砖讜诐 讚诇讙讘讬 诪讙讜讚 诇讗讜 诪讜讻谉 讛讜讗 讚诇讗 讞砖讬讘 讻讜诇讬 讛讗讬 转诇讗讜 讘诪讙讜讚 诪讗讞讜专讬 讛讚诇转 讚讛讜讛 拽专讬 诇讬讛 诇讙讘讬讛 砖诇讗 诪谉 讛诪讜讻谉 讜讻谉 诇专' 讬讛讜砖注 拽讗 讘注讬 讗诪讗讬 讞砖讬讘 诇转诇讗讜 讘诪讙讜讚 诪谉 讛诪讜讻谉 讛讜讗讬诇 讜讛讜讗 讟讛讜专 讜诪砖谞讬 讚诇讙讘讬 讗砖驻讛 诪讜讻谉 讛讜讗 讜讛讗 讚诇讗 拽讗诪专 讚诇讙讘讬 讗讞讜专讬 讛讚诇转 诪讜讻谉 讛讜讗 诪砖讜诐 讚诇讗 讙专讬注 讻讜诇讬 讛讗讬 讟驻讬 诪诪讙讜讚 讚诇讬讛讜讬 讗讬谞讜 诪讜讻谉 诇讙讘讬讛:





专讘 谞住讬诐 讙讗讜谉

转诪爪讗 驻讬专讜砖讬讛 讘住讜祝 驻' 谞讜讟诇 讗讚诐 讗转 讘谞讜 (砖讘转 讚祝 拽诪讙) 讛谞讬 讙专注讬谞讬 讚转诪专讬 讗专诪讬讗转讗 砖专讬 诇讟诇讟讜诇讬谞讛讜 讘砖讘转讗 讛讜讗讬诇 讜讞讝讬讗谉 讗讙讘 讗讬诪谉 讻讬 讛转诪专讬诐 讬讘砖讬诐 转讗讻诇 讗讜转诐 讛讘讛诪讛 讜讚驻专讬住讗转讗 讗住讜专 诇驻讬 砖讛专讜讟讘 砖诇 转诪专讬诐 诇讗 转讗讻诇 讛讘讛诪讛 讗诇讗 讙专注讬谞讗 讘诇讘讚 诇讗 讞讝讬讬谉 讗讙讘 讗讬诪谉:






专讘讬谞讜 讞谞谞讗诇

讜专"注 住讘专 拽讬驻讜诇 诪讜注讬诇 讜讻讬讜谉 讚拽驻诇讬讛 讘讟诇讬讛 讜讻讬 拽讗 诪讚诇讬拽 讘注抓 讘注诇诪讗 诪讚诇讬拽 专讘讗 讗诪专 讟注诪讗 讚专' 讗诇讬注讝专 诇驻讬 砖讗讬谉 诪讚诇讬拽讬谉 诇讗 讘住诪专讟讜讟讬谉 讜诇讗 讘驻转讬诇讛 砖讗讬谞讛 诪讞讜专讻转. 



讜专讘讬 注拽讬讘讗 诪转讬专:
讬专讜砖诇诪讬 诪讛讜 诪讻讜专讻讬谉 诪驻住驻住讬谉 讚讻转讬' (讚谞讬讗诇 讙壮:讻状讝) 讜砖注专 专讗砖讬讛讜谉 诇讗 讛转讞专讱. 讙' 注诇 讙' 诪爪讜诪爪诪讜转 砖讗诪专讜 讞讜抓 诪谉 讛诪诇诇 讚讘专讬 专' 砖诪注讜谉 讜讞讻"讗 讙' 注诇 讙' 诪讻讜讜谞讜转:




讗诪专 专讘 讬讛讜讚讛 讗诪专 专讘 诪住讬拽讬谉 讘讻诇讬诐 讜讗讬谉 诪住讬拽讬谉 讘砖讘专讬 讻诇讬诐. 诪住讬拽讬谉 讘转诪专讬诐. 讗讻诇谉 讗讬谉 诪住讬拽讬谉 讘讙专注讬谞讬讛谉. 诪住讬拽讬谉 讘讗讙讜讝讬诐. 讗讻诇谉 讗讬谉 诪住讬拽讬谉 讘拽诇讬驻讬讛谉 讚讘专讬 专讘讬 讬讛讜讚讛. 讜专讘讬 砖诪注讜谉 诪转讬专 讘讻讜诇谉. 



讜爪专讬讻讗 讚讗讬 讗砖诪注讬谞谉 讜讻讜' 讜驻砖讜讟讛 讛讬讗. 注讚 讗讘诇 拽诇讬驻讬 讗讙讜讝讬诐 讚诪注讬拽专讗 诪讬讙诇讜 讗讬诪讗 拽讗 砖专讬 专' 讬讛讜讚讛 爪专讬讻讗. 



讜讛讗 讚专讘 诪讻诇诇谉 讗讬转诪专 讚专讘 讗讻诇 转诪专讬 讜砖讚讗 拽砖讬讬转讗 诇讘讜讻讬讗 讗"诇 专' 讞讬讬讗 讘专 驻讞转讬 讻谞讙讚讜 讘讬讜"讟 讗住讜专 讜讗住讬拽谞讗 拽讬讘诇讛 诪讬谞讬讛 讜讛讗 讻讬 讗转讗 专讘 诇讘讘诇 讗讻诇 转诪专讬 讜砖讚讗 拽砖讬讬转讗 诇讞讬讬转讗. 讜讗讜拽讬诪谞讗 讘转诪专讬 讗专诪讬讬转讗 砖讙专注讬谞讬讛谉 专讻讬诐. 讜讛讜讗讬诇 讜专讗讜讬谉 诇讛讬讗讻诇 讘讻诇诇 讛转诪专讬诐 讻讗讜讻诇 讛谉 讜诇驻讬讻讱 讟诇讟诇诐. 讗讘诇 砖讚讜 讙专注讬谞讬谉 讚诇讗 讞讝讬 讗讙讘 讗讬诪讬讬讛讜 讗住讜专 讻专' 讞讬讬讗 讗诇讬讘讗 讚专讘讬 讬讛讜讚讛 拽住讘专 讛诇讻讛 讻专' 讬讛讜讚讛 讘讬讜"讟 讛讜讗讬诇 讜住转诐 诇谉 讻讜讜转讬讛 讘讬讜"讟. 讜诪讚诪转专抓 诇讛讜 讚专' 讬讛讜讚讛 讻专讘 诪转谞讛 砖诪注 诪讬谞讛 讛诇讻转讗 讻讜讜转讬讛. 



讚讗诪专 专讘 诪转谞讛 注爪讬诐 砖谞砖专讜 诪谉 讛讚拽诇 诇转谞讜专 讘讬讜"讟 诪专讘讛 注诇讬讛诐 注爪讬诐 诪讜讻谞讬诐 讜诪住讬拽谉. 



讜讗讜拽诪讛 专讘 讛诪谞讜谞讗 诇诪转谞讬' 讘诪讟诇谞讬讜转 驻讞讜转 诪讙' 讗爪讘注讜转 讜讛讗 讚诪讬讬转讬 专讗讬讛 诪诪讟诇转 驻讞讜转讛 诪讙' 注诇 讙' 诪拽讜诇讬 诪讟诇谞讬讜转 砖谞讜 讻讜'. 讚转谞谉 讘讻诇讬诐 讘驻' 讻"讞 驻讞讜转 诪讙' 注诇 讙' 砖讛转拽讬谞讜 诇驻拽拽 讗转 讛诪专讞抓 讜诇谞注专 讘讜 讛拽讚讬专讛 讜诇拽谞讞 讘讜 讛专讬讞讬讬诐 讘讬谉 诪讜讻谉 讘讬谉 砖讗讬谞讜 诪讜讻谉 讟诪讗 讚讘专讬 专' 讗诇讬注讝专. 



专' 讬讛讜砖注 讗讜诪专 讘讬谉 诪讜讻谉 讘讬谉 砖讗讬谞讜 诪讜讻谉 讟讛讜专.





专砖讘"讗

诪住讬拽讬谉 讘讻诇讬诐 讜讗讬谉 诪住讬拽讬谉 讘砖讘专讬 讻诇讬诐 讚讘专讬 专讘讬 讬讛讜讚讛 专讘讬 砖诪注讜谉 诪转讬专. 诪住讬拽讬谉 讘转诪专讬诐 讗讻诇谉 讗讬谉 诪住讬拽讬谉 讘讙专注讬谞讬讛诐. 讜讗讬讻讗 诇诪讬讚拽 诪讚讗诪专讬谞谉 诇拽诪谉 讘驻专拽 谞讜讟诇 (砖讘转 拽诪讘, 讘) 诇诪讬诪专讗 讚专讘讗 讻专讘讬 讬讛讜讚讛 住讘讬专讗 诇讬讛, 讜讛讗 讗诪专 专讘讗 诇砖诪注讬讛 讟讜讬 诇讬 讘专 讗讜讜讝讗 讜砖讚讬 诪注讬讛 诇砖讜谞专讗, 讜诪砖谞讬 讛转诐 讻讬讜谉 讚诪住专讞讬 讚注转讬讛 注诇讜讬讛 诪注讬拽专讗, 讜讗诐 讻谉 讛讻讗 谞诪讬 诪注讬拽专讗 讚注转讬讛 讗讙专注讬谞讬谉 诪讗转诪讜诇 诇讗讞专 砖讬讗讻诇 讛转诪专讬诐. 讜讚讞拽讜 讘转讜住' 讚讛转诐 讘砖谞砖讞讟讛 诪讗诪砖, 讜讗祝 注诇 驻讬 砖讛讬讛 专讗讜讬 诇诪讗讻诇 讘讗讜转讛 砖注讛 讚注转讜 讛讬讛 砖讗诐 讬住专讬讞 诇诪讞专 砖讬讗讻讬诇诐 诇砖讜谞专讗, 讜讻讬讜谉 砖讛讬讛 讚注转讜 注诇讬讛诐 讜注讜讚 砖诇讗 讛讬讛 讛讗讜讜讝 爪专讬讱 诇讘谞讬 诪注讬诐 讗讬谞谉 讻谞讜诇讚 讗诇讗  讻诪讗讻诇 讘驻谞讬 注爪诪讜 讜讛讜讬讗 诇讛 讛讻谞讛 诪注诇讬讬转讗, 讗讘诇 讙专注讬谞讬 转诪专讬诐 砖讛讗讜讻诇 爪专讬讱 诇讛诐 讛讜讬 诇讬讛 讻诪讗讻诇 讗讞讚 讜讛讻谞转讜 讗讬谞讛 讛讻谞讛 诪注诇讬讬转讗 讜讛讜讬 诇讬讛 讻谞讜诇讚 讜讗住讜专.



讜讛讗 讚专讘 诇讗讜 讘驻讬专讜砖 讗转诪专 讗诇讗 诪讻诇诇讗 讗转诪专. 讜讗注"讙 讚诪讛讗 诇讗 砖诪注讬谞谉 讗诇讗 讙专注讬谞讬 转诪专讬诐 讚诪注讬拽专讗 诪讻住讜 讜讛讚专 诪讬讙诇讜, 讗讘诇 拽诇讬驻讬 讗讙讜讝讬诐 讚讗讬讻讗 诇诪讬诪专 讚讻讬讜谉 讚诪注讬拽专讗 诪讬讙诇讬 讜讛讚专 诪讬讙诇讬 诇讗 讛讜讬 讻谞讜诇讚, 讜讻讚注讘讬讚 诪讬谞讬讛 讙诪专讬谉 爪专讬讻讜转讗 讘住诪讜讱. 讗驻讬诇讜 讛讻讬 讗讬讻讗 诇诪讬诪专 讚诪讞讚讗 砖诪注讬谞谉 讗讬讚讱, 讚诇讗讜 讟注诪讗 讛讜讗 诇讞诇拽 讘讬谞讬讛谉 讘讻讱, 讗诇讗 讚诇专讜讞讗 讚诪诇转讗 讗砖诪注讬谞谉 讻讜诇讛讜 转诇诪讜讚讗 讻讬 讛讬讻讬 讚诇讗 谞讬讟注讬 讘讛.



讻讬 讗讚诇讬拽 讘讛 驻讜专转讗 讛讜讛 诇讬讛 砖讘专 讻诇讬 讜讻讬 拽讗 诪讛驻讱 讘讗讬住讜专讗 拽讗 诪讛驻讱. 诪讻讗谉 谞专讗讛 诇讬 讚讗讬谉 讗讬住讜专 诇讬讛谞讜转 诪谉 讛诪讜拽爪讛, 讚诇讗 拽砖讬讗 诇讬讛 讗诇讗 讛讬讻讬 诪讛驻讱 讘讛讜, 讻诇讜诪专: 砖讗住讜专 诇讟诇讟诇, 讛讗 讗讬 诇讗 诪讛驻讱 讘讛讜 讗祝 注诇 驻讬 砖讛转讘砖讬诇 诪转讘砖诇 讘讜 讗讬谉 讘讻讱 讻诇讜诐, 讜讛讬讬谞讜 谞诪讬 讚讗诪专讬谞谉 诇注讬诇 (砖讘转 讻讞, 讘) 讙讘讬 驻转讬诇转 讛讘讙讚, 讛讻讗 讘砖诇砖 注诇 砖诇砖 诪爪讜诪爪诪讜转 注住拽讬谞谉 讜讻讜诇讬 注诇诪讗 讗讬转 诇讛讜 讚专讘讬 讬讛讜讚讛 讜讻讜诇讬 注诇诪讗 讗讬转 诇讛讜 讚注讜诇讗 讚讗诪专 爪专讬讱 诇讛讚诇讬拽 讘专讜讘 讛讬讜爪讗 讜讻讬 拽讗 诪讚诇讬拽 讘砖讘专 讻诇讬 拽讗 诪讚诇讬拽, 讻诇讜诪专: 讜讗住讜专 诇讛砖转诪砖 讘讬讚讬诐 讘砖讘专讬 讻诇讬诐, 讚讗诇诪讗 讗讬 诇讬转 诇讛讜 讚注讜诇讗 砖驻讬专 讚诪讬, 讜讗祝 注诇 讙讘 讚诪诪讬诇讗 讚讜诇拽 讜讛讜诇讱 讜谞注砖讛 砖讘专 讻诇讬 讜谞讛谞讛 诪诪谞讜 讜诪砖转诪砖 诇讗讜专讜, 砖诇讗 讗住专讜 讗诇讗 诇讟诇讟诇讜 讗讜 诇讗讻诇讜 讜讗驻讬诇讜 诇讛砖转诪砖 讘讜 讘讬讚讬诐 讻讙讜谉 讛讚诇拽讛 讗讜 诇住诪讜讱 讘讜 讻专注讬 讛诪讟讛 讜讗驻讬诇讜 讘诪拽讜诪讜 砖讗讬谞讜 诪讝讬讝讜 讜诪讟诇讟诇讜, 讗讘诇 讛谞讗讛 讛讘讗讛 诪诪讬诇讗 砖驻讬专 讚诪讬. 讗诇讗 讗诐 讻谉 转讚讞讛 讚砖讗谞讬 讛讻讗 讚诪讬拽诇讗 拽诇讬 讗讬住讜专讗, 讛讗 讘诪讜拽爪讛 讘注讬谉 讗住讜专 诇讬讛谞讜转 诪诪谞讜. 讜讛专讗砖讜谉 注讬拽专.



 讜讛讗 讚讗诪专讬谞谉: 诪专讘讛 注诇讬讛诐 注爪讬诐 诪讜讻谞讬诐. 诇讗 诪转讜专转 讘讬讟讜诇 谞讙注讜 讘讛 讚讻诇 讚讘专 砖讛讜讗 讘注讬谉 讜谞讬讻专 讘砖注转 转砖诪讬砖讜 讗讬谞讜 讘讟诇, 讗诇讗 讛讻讗 讗讬谞讜 爪专讬讱 诇讘讟讜诇 讗诇讗 爪专讬讱 专讜讘 讻讚讬 砖诇讗 讬专讗讛 讻诪讟诇讟诇 讗转 讛讗讬住讜专 讗诇讗 讻诪讟诇讟诇 讘讛讬转专, 讜讻讬 诪讟诇讟诇 讘砖讘专 讻诇讬 讛讜讬 诇讬讛 讻讟诇讟讜诇 诪谉 讛爪讚. 讻讱 谞专讗讛 诇讬.             诪讝讛 讻转讘转讬 讘诪拽讜诪讜 讘驻专拽 拽诪讗 讚讘讬爪讛 (讚, 讘) 讘住讬讬注转讗 讚砖诪讬讗.



讘讬谉 诪谉 讛诪讜讻谉 讘讬谉 砖诇讗 诪谉 讛诪讜讻谉. 驻讬专砖 专砖"讬 讝"诇 (诇拽诪谉 注"讘): 讚诪讜讻谉 讚专讘讬 讗诇讬注讝专 讛讬讬谞讜 拽讜驻住讗 讜砖讗讬谞讜 诪讜讻谉 转诇讗讜 讘诪讙讜讚 讜讛谞讬讞讜 讗讞讜专讬 讛讚诇转, 讜诪讜讻谉 讚专讘讬 讬讛讜砖注 转诇讗讜 讘诪讙讜讚 讜讛谞讬讞讜 讗讞讜专讬 讛讚诇转 讜砖讗讬谞讜 诪讜讻谉 讝专拽讜 诇讗砖驻讛. 讜讗讬谞讜 诪讞讜讜专. 讞讚讗 讚诇诪讛 诇谉 诇讗讜专讜讻讬 拽讜驻住讗 讜讗砖驻讛, 讻讬讜谉 讚讗讬谞讛讜 诇讗 驻诇讬讙讬 讘讛讜. 讜注讜讚 讚住转诪讗 诪讜讻谉 讜砖讗讬谞讜 诪讜讻谉 讚专讘讬 讗诇讬注讝专 讛讬讬谞讜 诪讜讻谉 讜砖讗讬谞讜 诪讜讻谉 讚专讘讬 讬讛讜砖注. 讜讘转讜住' 驻讬专砖讜 讚诪讜讻谉 讚转专讜讜讬讬讛讜 转诇讗讜 讘诪讙讜讚 讜砖讗讬谞讜 诪讜讻谉 讛谞讬讞讜 讗讞讜专讬 讛讚诇转, 讜讛讗 讚拽讗 讗诪专讬谞谉 讜专讘讬 讗诇讬注讝专 讗诪讗讬 拽专讬 诇讬讛 砖诇讗 诪谉 讛诪讜讻谉 讚诇讙讘讬 拽讜驻住讗 诇讗讜 诪讜讻谉 讛讜讗 讜诇讗 拽讗诪专 讚诇讙讘讬 转诇讗讜 讘诪讙讜讚 诇讗讜 诪讜讻谉 讛讜讗, 诪砖讜诐 讚诇讗 注讚讬祝 讻讜诇讬 讛讗讬 转诇讗讜 讘诪讙讜讚 诪讛谞讬讞讜 讗讞讜专讬 讛讚诇转 讚诇拽专讬讬讛 诇讙讘讬讛 砖诇讗 诪谉 讛诪讜讻谉, 讜讛讗 谞诪讬 讚讗诪专讬谞谉 讘讚专讘讬 讬讛讜砖注 讜讗诪讗讬 拽专讬 诇讬讛 诪谉 讛诪讜讻谉 讚诇讙讘讬 讗砖驻讛 诪讜讻谉 讛讜讗 讜诇讗 拽讗诪专 讚诇讙讘讬 讛谞讬讞讜 讗讞讜专讬 讛讚诇转 诪讜讻谉 讛讜讗, 诪讛讗讬 讟注诪讗 谞诪讬 讛讜讗, 讚诇讗 讙专注 讗讞讜专讬 讛讚诇转 讻讜诇讬 讛讗讬 诇讙讘讬 转诇讗讜 讘诪讙讜讚 讚诇讬诪讗 讛讻讬谉.





讛诪讗讬专讬

诪注转讛 讙讜讬 砖讞拽拽 讘讘拽注转 讛专讬 讝讛 谞讜诇讚 讜讗讬谉 诪住讬拽讬谉 讘讛诐 讘讬讜诐 讟讜讘 讜讻谉 诪住讬拽讬谉 讘转诪专讬诐 讜讗诐 讗讻诇谉 讗讬谉 诪住讬拽讬谉 讘讙专注讬谞讬讛诐 讜诪讚诇讬拽讬谉 讘讗讙讜讝讬诐 讜讗诐 讗讻诇谉 讗讬谉 诪住讬拽讬谉 讘拽诇讬驻讬讛谉 讜讚讜拽讗 讘转诪专讬诐 讛讞砖讜讘讬诐 砖讗讬谉 谞砖讗专 诪讘砖专诐 注诇 讛讙专注讬谉 讗讘诇 转诪专讬诐 砖讗讬谉 讞砖讜讘讬诐 讛谞拽专讗讬诐 讘转诇诪讜讚 转诪专讬 讗专诪讬讬转讗 讛讜讗讬诇 讜谞砖讗专 诪讘砖专 讛转诪专讬诐 注诇讬讛诐 诪讬讟诇讟诇讬谉 讛谉 讗讙讘 讘砖专 讛讗诐 讜讻谉 讘拽诇讬驻讬 讗讙讜讝讬诐 讛讬注专讬诐 砖谞砖讗专 诪谉 讛讗讜讻诇 讘转讜讻谉 讜讘讙专注讬谞讬 讗驻专住拽讬谉 讛讞砖讜讘讬诐 讘诪讬谞诐 砖讚专讻谉 讘讻讱 讜讻谉 讻诇 讻讬讜爪讗 讘讝讛 讗诇讗 砖讬砖 诪驻专砖讬诐 讞讝讬讬谉 讗讙讘 讗诪讬讬讛讜 砖讛诐 专讻讬诐 讜谞讗讻诇讬诐 注诪讛诐 讜讗讬谉 谞专讗讛 讻谉 讜讻诇 讗诇讜 讚讜拽讗 讻砖讗讻诇谉 讘讬"讟 讗讘诇 诪注专讘 讬"讟 讻讘专 讛讜讻谞讜 讜诪讜转专 讜讻谉 讛讚讬谉 讘讻诇讬诐 砖谞砖讘专讜 诪注专讘 讬"讟 讜讬"讗 讘讝讜 讛驻讱 讛讚讘专讬诐 讜讗讬谉 谞专讗讛 讻谉 讜讘砖讘转 诪讬讛讗 讜诇讞讜诇讛 诪住讬拽讬谉 讘砖讘专讬 讻诇讬诐 讜讘讙专注讬谞讬 转诪专讬诐 讜拽诇讬驻讬 讗讙讜讝讬诐 砖讗讬谉 诪讜拽爪讛 诇砖讘转:



讟诇讟讜诇谉 砖诇 讗诇讜 砖讗住专谞讜 讬"讗 砖诪讜转专 讗讙讘 讛驻转 讜讗注"驻 砖诇讗 讗诪专讜 讻讻专 讗讜 转讬谞讜拽 讗诇讗 诇诪转 讘诇讘讚 讚讜拽讗 讘砖讗讜讞讝 讘讚讘专 讛讗住讜专 讜诪讟诇讟诇讜 讗讙讘 讛讻讻专 讗讘诇 讻砖讗讜讞讝 讘讬讚讜 讛讻讻专 讜讛讙专注讬谞讬谉 注诇讬讜 诪讜转专 讜讗注"驻 砖讘讻诇讻诇讛 讜讗讘谉 讘转讜讻讛 讗诪专讜 砖讛讻诇讻诇讛 讘住讬住 诇讚讘专 讛讗住讜专 讜讗祝 讗讞讬讝转 讛讻诇讻诇讛 讗住讜专讛 讜讻谉 讘转专讜诪讛 讟诪讗讛 讘驻专拽 谞讜讟诇 驻讬专砖讜讛 讻砖讛讬转讛 砖诐 讛讗讘谉 讗讜 讛转专讜诪讛 诪注专讘 砖讘转 讛讗 讘砖讘转 讜诇驻讬 砖注讛 诇讗 讜砖诪讗 转讗诪专 讜讛专讬 诪讟讛 砖讬砖 注诇讬讛 诪注讜转 讗住讜专 诇讟诇讟诇讛 讗注"驻 砖诇讗 讛讬讜 砖诐 讘讬谉 讛砖诪砖讜转 诪注讜转 讞砖讬讘讬 讜诇讗 讘讟诇讬 讛讗 讻讬讜爪讗 讘讗诇讜 讗讬谉 讗讜诪专讬诐 谞注砖讛 讘住讬住 讜讻谉 讬专讗讛 讘驻专拽 讗讞专讜谉 讘砖诪讜注转 讛讬转讛 讘讛诪转讜 讟注讜谞讛 讻诇讬 讝讻讜讻讬转 讜讻讜' 讻诪讜 砖讬转讘讗专 砖诐 讘注"讛:



讝讛 砖讻转讘谞讜 砖诪住讬拽讬谉 讘讻诇讬诐 爪专讬讱 诇讘讗专 砖讛专讬 诪砖讛讜讚诇拽讜 诪注讟 谞注砖讜 砖讘专 讻诇讬 讜谞诪爪讗 诪讛驻讱 讘讗讬住讜专 讜诪"诪 讗讬谉 诇讱 讘讛 讗诇讗 诇讛专讘讜转 注诇讬讛 注爪讬诐 诪讜讻谞讬诐 讜诇讘讟诇谉 讘专讜讘 注诇 讛讚专讱 砖讘讬讗专谞讜 讘注爪讬诐 砖谞砖专讜 诪谉 讛讚拽诇 讘讬"讟 讜讚讘专讬诐 砖讬砖 诇讚讜谉 注诇讬讛 诪讞诪转 砖讗专 讗讬住讜专讬谉 讻讘专 讘讬讗专谞讜诐 讘专讗砖讜谉 砖诇 讬讜诐 讟讜讘:



讻讘专 讘讬讗专谞讜 砖讙' 注诇 讙' 诪讟诪讗讬诐 诪讚专住 讜讗驻讬' 讝专拽讜 诇讗砖驻讛 讻诇 砖讛讜讗 讙' 注诇 讙' 讞砖讜讘 讛讜讗 讜讗讬谞讜 讘专 讘讬讟讜诇 驻讞讜转 诪讙' 注诇 讙' 讗注"驻 砖讬砖 讘讜 讬转专 注诇 砖诇砖 讗爪讘注讜转 讗诐 讝专拽讜 诇讗砖驻讛 讘讟诇讜 讜讗讬谞讜 诪讬讟诪讗 讗祝 讘砖讗专 讟诪讗讜转 讗诇讗 砖讗诐 讛讞讝讬专讜 讞讜讝专 诇讟讜诪讗转讜 讛转拽讬谞讜 诇驻拽拽 讘讜 讗转 讛诪专讞抓 专"诇 诇住转讜诐 讗转 谞拽讘讬讜 讗讜 诇谞注专 讗转 讛拽讚专讛 专"诇 诇讻专讜讱 讬讚讬讜 讘讜 讘砖注转 讗讞讬讝转 讛拽讚专讛 诪注诇 讛讗砖 讗讜 诇拽谞讞 讘讜 讗转 讛专讬讞讬诐 讗注"驻 砖诪讞砖讬讘讛 诇讻讱 讛讜讗讬诇 讜诇讗 诪注讬谉 诪诇讗讻转讜 讛讜讗 驻拽注讛 诪转讜专转 讟讜诪讗讛 讜讗驻讬' 讛讞砖讬讘讜 讻诇 讻讱 砖转诇讗讜 讘诪讙讜专 专"诇 讘讬转讚 讜讛讜讗 讛谞拽专讗 讻讗谉 诪谉 讛诪讜讻谉 讜讻"砖 讘讛谞讬讞讛 讗讞讜专讬 讛讚诇转 讜讗讬谉 爪专讬讱 诇讜诪专 讘讝专拽讜 讗讞"讻 诇讗砖驻讛 讜讛讜讗 讛谞拽专讗 讻讗谉 砖诇讗 诪谉 讛诪讜讻谉 砖诪"诪 讗祝 讘转诇讗讜 讘诪讙讜专 诇讗 讘讟诇 讛转拽谞转讜 砖诪讗 注讚讬谉 讛讜讗 转讜诇讛 讗讜转讜 诇讻讱 讛讗 讗诐 讛谞讬讞讛 讘拽讜驻爪讗 讟诪讗 讘砖讗专 讟讜诪讗讜转 讞讜抓 诪谉 讛诪讚专住 砖讛专讬 诪讘讟诇 讛讜讗 讗讜转讛 讛转拽谞讛 诪注转讛 讜讞讜讝专 诇讚讬谞讜:



讜讙讚讜诇讬 讛诪讞讘专讬诐 讻转讘讜 讗祝 讘专讗砖讜谞讛 讟诪讗 讜住讜讙讬讗 讝讜 诪讜讻讞转 讻讚讘专讬谞讜 讜诪注转讛 驻转讬诇转 讛讘讙讚 砖讻讬讜爪讗 讘讝讛 砖转诇讗讛 讘诪讙讜专 讗讜 讘讗讞讜专讬 讛讚诇转 诪讚诇讬拽讬谉 讘讛 讜讘讚讬谉 讛讜讗 讗注"驻 砖诇讗 拽驻诇讛 讗诇讗 砖讗讬谉 讚专讱 诇讛讚诇讬拽 砖诇讗 讘诪拽驻诇 讜讬砖 诪驻专砖讛 讚讜拽讗 讘诪拽驻诇 讻注讬谉 讛转拽谞讛 诇诪专讞抓 讜诇砖讗专 讛谞讝讻专讜转 注诪讜 讜诇诪讚转 诪讚讘专讬讛诐 砖讝讛 砖讗诪专讜 讛转拽讬谞讜 诇驻拽拽 讜讻讜' 诇讗 砖讛拽爪讛讜 讜讛爪谞讬注讜 诇讻讱 诇讘讚 讻诪讜 砖驻讬专砖讜 讙讚讜诇讬 讛专讘谞讬诐 讗诇讗 砖讻谞住 拽爪讜转讬讜 讜注砖讛 讘讜 讗讬讝讛 诪注砖讛 诇讻讱 讜诪"诪 诇讗 讗诪专讜 讗诇讗 讘讛转拽讬谞讜 注诇 讗讬讝讛 爪讚 砖转驻专砖 讘讛转拽谞讛 讗讘诇 驻拽拽 讘讛 讘讟诇讜 诇讚讘专讬 讛讻诇 讜讗诐 讞讝专 讜驻砖讟讛 讗讞专 讛拽驻讜诇 诪"诪 讞讜讝专转 诇讟讜诪讗转讛 讜讬砖 诪驻专砖讬诐 砖讟讛讜专' 砖讛驻砖讜讟 讘讝讜 讻讛谞讞讛 讘诪讙讜专 讜讗讬谉 讝讛 讘讬讟讜诇 讛转拽谞讛 砖讛转拽讬谉 讜讗讬谉 讛讚讘专讬诐 谞专讗讬诐 讗诇讗 砖讙讗讜谞讬 住驻专讚 讻转讘讜讛 讻谉:





转讜住驻讜转 专讬"讚

讜讛讗 讚专讘 诇讗 讘驻讬专讜砖 讗讜转诪专 讗诇讗 诪讻诇诇讗 讗转诪专. 讻诇 诪讛 砖驻讬专砖转讬 讘诪讛"拽 讗讬谞讜 讻诇讜诐. 讗诇讗 讛"驻 讗诪转 讜讚讗讬 讚讗砖讻讞谉 讘讻诪讛 讚讜讻转讬 讚专讘 讻"专 讬讛讜讚讗 住"诇 讚讗住专 讘诪讜拽爪讛. 讗讘诇 诪讬讛讜 讗讬讝讛讜 讞砖讜讘 诪讜拽爪讛 讻诇 砖讛讬' 诪讜拽爪讛 讻诇 讘讬谉 讛砖诪砖讜转 讻讙讜谉 转讜专讗 讚专讜讚讬讗 讜专讞诇 诇讙讬讝转讛 讜注讝 诇讞诇讘讛 (讜讞讜专讬 讚专讚讬讗) 讜转诪专讬 讚注讬住拽讗 砖讛讬讜 讗住讜专讬谉 讜注讜诪讚讬谉 诪讘讬谉 讛砖诪砖讜转 讗讬 谞诪讬 讛谞讜诇讚 砖诇讗 讛讜转专 讗诇讗 注讻砖讬讜 讻讙讜谉 注爪讬诐 砖谞砖专讜 诪谉 讛讚拽诇 讘讬讜"讟 讗讜 讘讛诪讛 砖谞转谞讘诇讛 讘砖讘转 讚讘讬谉 讛砖诪砖讜转 讛讜讬 诪讜拽爪讛 诪讞诪转 讗讬住讜专 讜注讻砖讬讜 谞诪讬 讗住专 诇讛讜 专' 讬讛讜讚讗 讗讘诇 讚讘专 砖讻诇 讛讬讜诐 讛讬' 诪讜转专讬谉 [讻讙讜谉] 讻诇讬诐 讜转诪专讬诐 讜讗讙讜讝讬诐 讜注讻砖讬讜 讻砖谞砖讘专讜 讛讻诇讬诐 讜谞讗讻诇讜 讛驻讬专讜转 讗转讛 注讜砖讛 讛砖讘专讬' 讜讛讙专注讬谞讬谉 讜讛拽诇讬驻讬谉 谞讜诇讚 诇专' 讬讛讜讚讗 诇讗 谞诪爪讗 讝讛 讘讻诇 讛转诇诪讜讚 砖专' 讬讛讜讚讗 讬讗住讜专 讗讜转诐 讜诇讛讻讬 讗讬爪讟专讬讱 专讘 讛讻讗 诇诪讬诪专 讚讙诐 讘讗诇讜 驻诇讬讙 专' 讬讛讜讚讗 注诐 专' 砖诪注讜谉 讜讗住专. 讜讗转讗 转诇诪讜讚讗 讛砖转讗 诇诪讬诪专 讚讛讗 讚专讘 讚讞砖讬讘 诇讻诇 讛谞讬 谞讜诇讚 诇讗讜 讘驻讬专讜砖 讗讬转诪专 讗诇讗 诪讻诇诇讗 讚诪讚讗住专讬谞讛讜 谞讬讛诇讬' 专' 讞讬讬讗 砖"诪 讚专' 讬讛讜讚讗 讗住专 诇讛讜 专' 讬讛讜讚讗 专' 讞讬讬讗 讻诪讗谉 住"诇:





驻讞讜转 诪砖诇砖讛 注诇 砖诇砖讛 砖讛转拽讬谞讜 诇驻拽讜拽 讘讛谉 讗转 讛诪专讞抓 讻讜' 驻讬' 诪砖"讛 谞拽专讗讬谉 拽讜诇讬 诪讟诇谞讬讜转 砖讛转拽讬谞讜 诇诪诇讗讻讛 讝讜 讜讗驻"讛 专"讗 诪讟诪讗 讻诇 讝诪谉 砖诇讗 讝专拽谉 诇讗砖驻讛 讘讬谉 讛爪谞讬注谉 讘拽讜驻住讗 诇转砖诪讬砖 讝讛 讘讬谉 转诇讗讜 讘诪讙讜讚 讗讜 讛谞讬讞讜 讗讞讜专讬 讛讚诇转 注讚讬讬谉 诇讗 讘讟诇讜 诪转讜专转 讘讙讚 讚讬诇诪讗 诪讬诪诇讱 讜讟诇讬 诇讛 注诇 讘讙讚讜 讗讱 讗诐 讛砖诇讬讻谉 诇讗砖驻讛 讘讬讟诇谉 讻讬讜谉 砖讗讬谉 讘讛谉 砖诇砖讛 注诇 砖诇砖讛. 讜专' 讬讛讜砖注 住讘专 讻讬讜谉 砖讛转拽讬谞讜 诇诪诇讗讻讛 讝讜 讘讟诇讜 诪转讜专转 讻诇讬 讘讬谉 讗诐 讝专拽谉 诇讗砖驻讛 讘讬谉 讗诐 转诇讗谉 讘诪讙讜讚 讗讱 讗诐 讬爪谞讬注诐 讘拽讜驻住讗 讗讝 诇讗 讘讟讬诇讬 讗注"驻 砖讛转拽讬谞讜 诇诪诇讗讻讛 讝讜 讚讬砖 诇讜诪专 诪讬诪诇讱 讜讟诇讬 诇讛 注诇 讘讙讚讜. 讜讚讜拽讗 讘拽讜诇讬 诪讟诇谞讬讜转 诪讟讛专 专' 讬讛讜砖注 砖讛转拽讬谞谉 诇诪诇讗讻讛 讝讜 讗讘诇 讗诐 诇讗 讛转拽讬谞谉 诇诪诇讗讻讛 讝讜 讗注"驻 砖转诇讗谉 讘诪讙讜讚 讗讜 讛谞讬讞谉 讗讞讜专讬 讛讚诇转 诇讗 讘讟诇讜 砖讗讚诐 转讜诇讛 讞驻爪讜 讘诪讙讜讚 讗讞讜专讬 讛讚诇转 讜专"注 讛讻专讬注 讘讬谞讬讛谉 讜讗诪专 诪讙讜讚 讚诪讬 讻拽讜驻住讗 讜讗讞讜专讬 讛讚诇转 讻讗砖驻讛 讜诪转谞讬' 讘驻转讬诇讛 砖注砖讛 诪拽讜诇讬 诪讟诇谞讬讜转 驻诇讬讙 讜专' 讗诇讬注讝专 诇讟注诪讬 讚讗诪专 诇讗 讘讟诇讛 讜专"注 诇讟注诪讬' 讚讗诪专 讘讟诇讛 讜诇讗 砖讛拽讬驻讜诇 诪讘讟诇讛 讗诇讗 拽讬驻讜诇 讚谞拽讟 诪砖讜诐 驻诇讜讙转讗 讚讛讚诇拽讛 讻讚驻专讬砖 讛诪讜专讛 砖讗诐 拽讬驻诇讛 讜注砖讛 诪诪谞讛 驻转讬诇讛 讜讗诇 讛讜讘讛讘讛 讗讬谉 诪讚诇讬拽讬谉 讘讛 讜专"注 住讘专 诪讚诇讬拽讬谉 讘驻转讬诇讛 砖讗讬谞讛 诪讞讜专讻转. 讜诇专' 讗诇注讝专 讗注"驻 砖拽讜驻诇讛 诇驻转讬诇讛 诇讗 讘讟诇讛 诪转讜专转 讻诇讬 砖讗讬谉 讛拽讬驻讜诇 诪讘讟诇 诪转讜专转 讻诇讬 讜专"注 住讘专 讗注"驻 砖诇讗 拽讜驻诇讛 讛讜讗 讟讛讜专讛 诪驻谞讬 砖讛讜讗 诪拽讜诇讬 诪讟诇谞讬讜转 讗讘诇 讗诐 讛讬转讛 诪讟诇讬转 砖诇讗 讛转拽讬谞讛 诇驻拽讜拽 讗转 讛诪专讞抓 讗注"驻 砖拽讜驻诇讛 讟诪讗讛 诇专"注 讚拽讬驻讜诇 讗讬谞讜 诪讜注讬诇 讜讚诇讗 讻专"讗 讜专讘 讗讚讗 讚讗诪专讬 讚诇专"注 拽讬驻讜诇 诪讜注讬诇 诇讟讛专讛:





讛讻诇 诪讜讚讬诐 讘讝专拽讜 诇讗砖驻讛 驻讬' 讘讘讬讟讜诇 讛讞转讬讻讛 驻诇讬讙讬 讻讬 砖讜讬讬' 讘诪讙讜讚 讜讗讞专 讛讚诇转 讗诐 谞转讘讟诇讛 讜讗诐 诇讗讜 讗讘诇 讗诐 砖诐 讗讜转讛 讘拽讜驻住讗 讻"注 诇讗 驻诇讬讙讬 讚讟诪讗讛 讜讘讛砖诇讻讛 诇讗砖驻讛 讻"注 诇"驻 讚谞转讘讟诇讛 讜讚讜拽讗 驻讞讜转 诪砖诇砖讛 讗讘诇 砖诇砖讛 讛讜"诇 讘讙讚 讞砖讜讘 讜讗讬谉 讘讙讚 讞砖讜讘 讘讟诇 诪驻谞讬 讛砖诇讻转讜 诇讗砖驻讛. 讜讛讻讬 转谞谉 讘住讜祝 驻' 讻"讝 讚讻诇讬诐. 砖诇砖 注诇 砖诇砖 砖讛砖诇讬讻讛 讘讗砖驻讛 讟讛讜专讛. 讚讜拽讗 砖诇砖 注诇 砖诇砖 讗讘诇 砖诇砖讛 注诇 砖诇砖讛 诇讗 讜讻讬讜谉 讚讘讘讬讟讜诇 讛讞转讬讻讛 驻诇讬讙. 诪讗讬 讗专讬讗 讚谞拽讟 讚讛转拽讬谞讜 诇驻拽讜拽 讘讛 讗转 讛诪专讞抓 讻讜诇讬 谞"诇 讚诇讗 谞拽讟 诇讬' 讗诇讗 诇讛讜讚讬注 讻讞讜 讚专"讗 讚讻讬讜谉 讚诇讗 讘讟诇讛 讛讞转讬讻讛 诪转讜专转讛 讘诪讙讜讚 讜讗讞专讬 讛讚诇转 讗注"讙 讚讛转拽讬谞讛 诇驻拽讜拽 讗转 讛诪专讞抓 讗讬谉 驻拽讬拽转 讛诪专讞抓 诪讘讟诇讛 诪转讜专转 讘讙讚 讚诇讻讬 诪讬诪诇讱 砖拽讬诇 诇讛 诪讛转诐 讜讟诇讬 讘讘讙讚讜 讜诪砖"讛 谞拽讟 讘诪转谞讬' 拽讬驻诇讛 诇讛讜讚讬注讱 讻讞讜 讚专"讗 讚讗注"讙 讚拽讬驻诇讛 讛拽讬驻讜诇 诇讗 讘讬讟诇讛 讻诪讜 砖诇讗 讘讬讟诇讛 驻拽讬拽转 讛诪专讞抓. 讜专' 讬讛砖讜注 讜专"注 谞诪讬 讛讻讬 住"诇 讚拽讬驻讜诇 讗讬谞讛 诪讘讟诇讛 讚讟注诪讗 诪砖讜诐 讚讘讬讟诇 讘讛砖诇讻转讛 诇诪讙讜讚 讜讗讞专 讛讚诇转 讛讗 讗诐 讛谞讬讞讛 讘拽讜驻住讗 讗注"驻 讚讛转拽讬谞讛 诇驻拽讜拽 讘讛 讗转 讛诪专讞抓 诇讗 讘讟诇讛. 讜讝讛 讞讬讚砖 专讘 讛诪谞讜谞讗 注讻砖讬讜 诪诪讛 砖讛讬讬谞讜 住讜讘专讬诐 诪注讬拽专讗 讚诪注讬拽专讗 讛讜讬 住讘专讬' 讚讟注诪讗 讚专"注 诪砖讜诐 讚拽讬驻讜诇 诪讘讟诇讛 讜讗注"讙 讚讛谞讬讞讛 讘拽讜驻住讗 讜讗转讗 专讘 讛诪谞讜谞讗 诇诪讬诪专 讚讗讬 讘讛谞讬讞讛 讘拽讜驻住讗 讙诐 专"注 诪讜讚讛 讚拽讬驻讜诇 讗讬谞讜 诪讘讟诇 讗诇讗 讛讻讗 讘拽讜诇讬 诪讟诇谞讬讜转 讜讟注诪讗 讚专"注 诪砖讜诐 讚讘讬讟诇讛 诪注讬拽专讗 讻讬 砖讜讬' 讘诪讙讜讚 讜讗讞专 讛讚诇转 讜诇讗 诪砖讜诐 拽讬驻讜诇 讜诇讗 谞拽讟 拽讬驻讜诇 讗诇讗 诪砖讜诐 专' 讗诇讬注讝专 讜讛诪讜专讛 驻讬' 讚拽讬驻讜诇 讚转谞讗 诪砖讜诐 讛讚诇拽讛. 讜讗讬谞讜 谞专讗讛 诇讬 讗诇讗 诪砖讜诐 讟讜诪讗讛 讻讚驻专讬砖讬转 诇讛讜讚讬注讱 讻讞讜 讚专' 讗诇讬注讝专 讚讜诪讬讗 讚驻拽讬拽转 讛诪专讞抓:





诪讛专砖"讗 - 讞讬讚讜砖讬 讛诇讻讜转

讙诪专讗 讜专"砖 诪转讬专 诪住讬拽讬谉 讘转诪专讬诐 讗讻诇谉 讗讬谉 诪住讬拽讬谉 讘讙专注讬谞讬讛谉 讚讘专讬 专"讬 讜专"砖 诪转讬专 诪住讬拽讬谉 讘讗讙讜讝讬诐 讗讻诇谉 讗讬谉 诪住讬拽讬谉 讘拽诇讬驻讜转讬讛谉 讚讘专讬 专"讬 讜专"砖 诪转讬专 讻讜' 讻爪"诇:


讘驻专砖"讬 讘讚"讛 诪讻讜讜谞转 讻讜' 讜诇讗讜 诪砖讜诐 讚讗讬 讛讜讛 讟驻讬 讚诇讗 诪讬讟诪讬 讚讻"砖 讻讜' 讜讘讚"讛 诪住讬拽讬谉 讘转诪专讬诐 讚讗讙讘 讚诪讟诇讟诇 讻讜' 讻爪"诇:


转讜住驻讜转 讘讚"讛 讜讛讗 讚专讘 讻讜' 讚专讘 讗讜住专 谞讜诇讚 讻专' 讬讛讜讚讛 诪讻专讻讬 讚讝讜讝讬 讻讜' 注讻"诇 拽"拽 讚讟驻讬 讛"诇 诇讗转讜讬 诪砖诪谉 砖诇 讘讚讚讬谉 讚讗住专 专讘 讘住驻"拽 诪砖讜诐 谞讜诇讚 讻诪"砖 讛转讜住驻讜转 砖诐 讗讘诇 讻专讻讬 讚讝讜讝讬 诇讗讜 诪砖讜诐 讗讬住讜专 谞讜诇讚 谞讙注讜 讘讛 讗诇讗 诪砖讜诐 讗讬住讜专 诪讜拽爪讛 讜注"砖 讘转讜住驻讜转 讜讚讜"拽:





诪讛专"诐

讘讙诪' 讗诪专 专讘 讬讛讜讚讛 讗诪专 专讘 讜讻讜' 讜讗讬谉 诪住讬拽讬谉 讘砖讘专讬 讻诇讬诐 讚讘专讬 专' 讬讛讜讚讛 讜专"砖 诪转讬专 诪住讬拽讬谉 讘转诪专讬诐 讗讻诇谉 讗讬谉 诪住讬拽讬谉 讘讙专注讬谞讬讛谉 讚讘专讬 专' 讬讛讜讚讛 诪住讬拽讬谉 讘讗讙讜讝讬诐 讗讻诇谉 讗讬谉 诪住讬拽讬谉 讘拽诇讬驻讜转讬讛谉 讚讘专讬 专' 讬讛讜讚讛 讜专"砖 诪转讬专 讜爪专讬讻讗 讜讻讜' 讻爪"诇:


讜讛讗 讚专讘 诇讗讜 讘驻讬专讜砖 讗讬转诪专 讜讻讜'. 讚讘专讬 讛讙诪' 讛诇诇讜 爪专讬讻讬谉 讘讬讗讜专 讻讗砖专 诪讜讘谉 诪注爪诪讜 讜谞专讗讛 讚讛讻讬 驻讬专讜砖讜 讚讛讗 讚讗诪专 专讘 讬讛讜讚讛 诪砖诪讬讛 讚专讘 讚讗诪专 讚诇专' 讬讛讜讚讛 讗讬谉 诪住讬拽讬谉 讘讙专注讬谞讬谉 诇讗 讗诪专讛 讘驻讬专讜砖 讗诇讗 讘砖讘讬诇 砖砖诪注 专讘 讬讛讜讚讛 诪专讘 讗讜转讜 诪注砖讛 砖讗讻诇 转诪专讬 讜讻讜' 讜讗"诇 专' 讞讬讬讗 讻谞讙讚讜 讘讬讜"讟 讗住讜专 讜讛讬讬谞讜 注"讻 讗诇讬讘讗 讚专' 讬讛讜讚讛 讚讗讬转 诇讬讛 诪讜拽爪讛 诪讝讛 讛讬讜 讗讜诪专讬诐 诪砖诪讬讛 讚专讘 讚讗讬转 诇讬讛 诇专' 讬讛讜讚讛 讚讗讬谉 诪住讬拽讬谉 讘讙专注讬谞讬谉 讗讘诇 讗驻砖专 讛讜讗 讚讗注"讙 讚讗诪专 专' 讞讬讬讗 诇专讘 讛讻讬 诇讗 住"诇 诇专讘 讻谉 砖讬讛讗 讗住讜专 诇专' 讬讛讜讚讛 诇讛住讬拽 讘讙专注讬谞讬谉 讜诇讻讱 讘注讬 谞诪专讗 拽讘诇讛 诪讬谞讬讛 讗讜 诇讗 拽讘诇讛 诪讬谞讬讛 专"诇 讬砖 诇驻砖讜讟 诪诪拽讜诐 讗讞专 讗诐 拽讘诇讛 专讘 诪讬谞讬讛 讗讜 诇讗 讜拽"诇:


讜讗诪专 注讜诇讗 讜讗讬 转讬诪讗 专讘讛 讘专 讘专 讛谞讛 讗"专 讬讜讞谞谉 讜讻讜' 讻爪"诇:


讘专砖"讬 讚"讛 诇讚讘专讬讜 讚专讘讬 讗诇讬注讝专 讜讻讜' 讛讗讬 讚讗讜拽讬诐 诇讛讜 专讘 讗讚讗 讜讻讜' 讻爪"诇:


讚"讛 诪讻讜讜谞讜转 诪爪讜诪爪诪讜转 讜讻讜' 讜讛讬讬谞讜 讛讱 讚专讘 讬讜住祝 诇讗讜 诪砖讜诐 讚讗讬 讛讜讛 讟驻讬 诇讗 诪讟诪讬 讗诇讗 讻爪"诇:


转讜住' 讚"讛 讜讛讗 讚专讘 诇讗讜 讘驻讬专讜砖 讗讬转诪专 讛讗 驻砖讬讟讗 讚专讘 讗住专 谞讜诇讚 讻专' 讬讛讜讚讛 诪讻专讻讬 讚讝讜讝讬 讗诇讗 讚诪讬讬转讬 专讗讬讛 讜讻讜' 讚诪注讬拽专讗 讙专注讬谞讬谉 讜讛砖转讗 讙专注讬谞讬谉 讗住专 专' 讬讛讜讚讛 讜讻讜' 讚讘专讬 讛转讜住' 讗讬谞诐 诪讚讜拽讚拽讬诐 讚诪转讞讬诇 讘诪讛 讚专讘 讗住专 谞讜诇讚 讜诪住讬讬诐 讗诇讗 讚诪讬讬转讬 专讗讬讛 讘诪讛 讚讗住专 专' 讬讛讜讚讛 讙专注讬谞讬谉 讜注讜讚 讻专讻讬 讚讝讜讝讬 诇讗 谞讜诇讚 讛讜讗 讗诇讗 诪讜拽爪讛 诪讞诪转 诪讬讗讜住 讜讬砖 诇讬讬砖讘 讚专"诇 讻讬讜谉 讚讗砖讻讞谉 讚专讘 讗住专 讻专讻讬 讚讝讜讝讬 讚讛讜讗 诪讜拽爪讛 诪讞诪转 诪讬讗讜住 讜注"讻 讗诇讬讘讗 讚专' 讬讛讜讚讛 住"诇 讛讻讬 讚诇讗 讗砖讻讞谉 转谞讗讬 讚驻诇讬讙讬 讘诪讜拽爪讛 讻"讗 专' 讬讛讜讚讛 讜专"砖 讜讗"讻 讻"砖 讚住"诇 诇专讘 讚诇专' 讬讛讜讚讛 讗住讜专 谞讜诇讚 讚诪讜拽爪讛 讚谞讜诇讚 讞诪讜专 讟驻讬 诪诪讜拽爪讛 诪讞诪转 诪讬讗讜住 讗诇讗 砖注讚讬讬谉 讬砖 诇讚拽讚拽 讚讗"讻 诪讗讬 爪专讬讻讬谉 讛转讜住' 诇讗转讜讬讬 专讗讬讛 诪讛讛讬讗 讚讻专讻讬 讚讝讜讝讬 讚讗讬转 诇讬讛 诇专讘 讚诇专' 讬讛讜讚讛 讗住讜专 谞讜诇讚 讛讗 诪转谞讬' 讛讬讗 讘驻' 诪讬 砖讛讞砖讬讱 讚驻诇讬讙讬 专' 讬讛讜讚讛 讜专"砖 讘谞讘讬诇讛 砖谞转谞讘诇讛 讘砖讘转 讗诐 诪讜转专 诇讞转讻讛 诇驻谞讬 讛讻诇讘讬诐 讜讬转专 讛诪砖谞讬讜转 砖诪讘讬讗 砖诐 讜讘驻"拽 讚讘讬爪讛 讜讻谉 诇注讬诇 讘驻诇讜讙转讗 讚诪讟诇讟诇讬诐 谞专 讞讚砖 讜讻讜' 讜爪专讬讱 诇驻专砖 讛讻讬 讚讛转讜住' 住"诇 讚讛讗 讚拽讗诪专 讙诪专讗 讜讛讗 讚专讘 诇讗讜 讘驻讬专讜砖 讗讬转诪专 讻讜讜谞转 讛讙诪' 讘讝讛 讚讘注讬 诇讗转讜讬讬 专讗讬讛 讚专讘 住"诇 讛讻讬 诇驻住拽 讛诇讻讛 讜诇讻讱 拽讗诪专讬 讛转讜住' 讛讗 驻砖讬讟讗 讚住"诇 诇专讘 讚讗住讜专 谞讜诇讚 讻专' 讬讛讜讚讛 诪讛讛讬讗 讚讻专讻讬 讚讝讜讝讬 讜诇讗 讗讬爪讟专讬讱 诇诪讬讬转讬 讛讛讬讗 注讜讘讚讗 讚专' 讛讬讬讗 讗诇讗 讚诪讬讬转讬 专讗讬讛 讚讗祝 讘讙专注讬谞讬谉 讚讗讬讻讗 诇诪讬诪专 诪注讬拽专讗 讙专注讬谞讬谉 讜讛砖转讗 讙专注讬谞讬谉 讗住专 专' 讬讛讜讚讛 专"诇 讜专讘 住讘讬专讗 诇讬讛 讚讛诇讻转讗 讻讜讜转讬讛 讚专' 讬讛讜讚讛 讙诐 讘讝讛 讜讚讜"拽:


讚"讛 讘讬谉 诪谉 讛诪讜讻谉 讜讻讜' 讚诇讗 讙专讬注 讻讜诇讬 讛讗讬 讟驻讬 诪诪讙讜讚 讚诇讛讜讬 诪讜讻谉 诇讙讘讬讛 讻爪"诇:





讞讻诪转 砖诇诪讛

讙诪' 谞讻专讬 砖讞拽拽 拽讘 讘讘拽注转 讬砖专讗诇 诪住讬拽讛 讘讬讜"讟 讻讜'. 谞"讘 住"讗 谞讻专讬 砖讞拽拽 拽讘 讘讘拽注转 讬砖专讗诇 诪住讬拽讬谉 讘讛 讘讬讜"讟:


砖诐 讛讻讗 讘驻讞讜转 诪砖诇砖讛 注诇 砖诇砖讛 注住拽讬谞谉 讻讜' 讻爪"诇. 讜谞"讘 驻讬' 讚讗诇讜 驻讞讜转 诪砖诇砖 讗讬谉 诪讜注讬诇 砖讜诐 讛讻谞讛 讘注讜诇诐 砖讬讛讗 讟诪讗 讜讻"讻 讛专诪讘"诐:


砖诐 讚转谞谉 驻讞讜转 诪讙' 注诇 讙' 砖讛转拽讬谞讜 讻讜'. 谞"讘 讜讻"砖 讻砖诇讗 讛转拽讬谞讜 注讬讬谉 讘专讬"祝:





专砖"砖

专砖"讬 讚"讛 驻专住讬讬转讗. 讜讗讬谉 讛讙专注讬谞讬谉 专讗讜讬讬谉 诇讗讻讜诇. 讻"谞 讚爪"诇. 讜讘注讬拽专 驻讬专讜砖讜 注' 诇拽诪谉 讘住"驻 谞讜讟诇 讚诪驻专砖 讘注"讗. 讜诇驻诇讗 注诇 讛讙' 专讬"驻 讜专注"讗 砖诇讗 爪讬讬谞讜 诇砖诐:



转讜住' 讚"讛 讗讻诇谉. 讗讘诇 讛讻讗 讛讙专注讬谞讬谉 爪专讬讻讬 诇讗讜讻诇 讜讞砖讬讘讬 讻讗讜讻诇 注爪诪讜. 谞"诇 讻讜讜谞转诐 诪砖讜诐 讚讙专注讬谞讬 转诪专讛 诇讞讛 讛讜讬讬谉 砖讜诪专讬谉 诇讛 讜诇讛讻讬 诪爪讟专驻讜转 诇讟讜诪讗讛 讻讚讗讬转讗 讘驻"讘 讚注讜拽爪讬谉 诪"讘 诇驻讬' 讛专诪讘"诐 砖诐:





讞讬讚讜砖讬 讞转"住

谞讻专讬 砖讞拽拽 拽讘. 注讬讬谉 诪讙"讗 住讜祝 住讬' 转拽驻"讜:


讚注讘讚 讻讚专讘 诪转谞讗 讜讻讜'. 讛讻讗 诇讗 驻专讬讱 讗讬谉 诪讘讟诇讬诐 讗讬住讜专 诇讻转讞诇讛 讜讚砖讬诇"诪 诇讗 讘讟讬诇 讻讚驻专讬讱 驻"拽 讚讘讬爪讛 讚讛讻讗 讻砖诪住讬拽 讛转讬专讗 讛讜讗 砖讛讻诇讬 砖诐 讜讛转讬专讗 诪讘讟诇 讜砖讜讘 讻砖讻讘专 讚讜诇拽 注诐 专讜讘 注爪讬诐 砖讜讘 诇讗 砖讬讬讱 诇讗住讜专 诪讟注诐 讚砖讬诇"诪 讚诇诪讞专 讻讘专 讻诇讛 讜讛诇讱 诇讬' 讜谞砖专祝 讜讗讬谉 讻讗谉 诇讗 注爪讬诐 讜诇讗 讞讜诐. 诪讬讛讜 讘诇讗讛"谞 诇拽"诪 讻诪"砖 专砖讘"讗 讛讻讗 诇讗讜 诪讟注诐 讘讬讟讜诇 讗转讗谉 注诇讛 讚讛专讬 讛讻诇讬 谞讬讻专 讘讬谉 讛注爪讬诐 讗诇讗 讻讬讜谉 讚讗讬讻讗 专讜讘 注爪讬诐 讛"诇 讟诇讟讜诇 诪谉 讛爪讚. 讜诪讬讛讜 讛转诐 讘讘讬爪讛 诇讗 砖讬讬讱 诇讛转讬专 诪讟注诐 讟诇讟讜诇 诪谉 讛爪讚 讻讬讜谉 砖讛转诐 讗讬谉 谞讬讻专 讘讬谉 注抓 诇讞讘讬专讜 讜讬讘讜讗 诇讟诇讟诇 讜诇讛驻讱 讘注抓 讗讬住讜专 注爪诪讜 讜注"讻 诪讟注诐 讘讬讟讜诇 讗转讗谉 注诇讛 砖谞注砖讛 讛讬转专 注诇 讬讚讬 讘讬讟讜诇 诇讻谉 驻专讬讱 砖驻讬专 讗讬谉 诪讘讟诇讬诐 讗讬住讜专 诇讻转讞诇讛 讜讛讗 讛讜讛 讚砖讬诇"诪::


讛专诪讘"诐 诇讗 诪讬讬转讬 讛讗 砖爪专讬讱 诇讛专讘讜转 注诇讬讛诐 注爪讬诐 诪讜讻谞讬诐 讜转诪讛 讛"讛. 讜诪讗讝 讗诪专转讬 讘讜讚讗讬 诇讗 讗讬讬专讬 讛讻讗 讘讻诇讬诐 诪转讜拽谞讬诐 讚注讘专 注诇 讘诇 转砖讞讬转 讻诪"砖 诪讙"讗 讗诇讗 诪讬讬专讬 讘讻诇讬诐 诪拽讜诇拽诇讬诐 讜讗讬谞诐 砖讜讬诐 讛专讘讛. 讜讗"讻 讘讻诇讬诐 讻讗诇讜 讬"诇 讘讬谉 讛砖诪砖讜转 注讜诪讚讬诐 诇转砖诪讬砖 讜注讜诪讚讬诐 谞诪讬 诇讛住拽讛. 讛住讬拽谉 讛讜讘专专 诇诪驻专注 讚诇讛住拽讛 注讜诪讚讬诐 讜诪讜转专 讜讻讬 讛讗讬 讙讜谞讬 讘注讬 诇诪讬诪专 驻"拽 讚讞讜诇讬谉 讬"讚 注"讗 谞砖讞讟讛 讛讜讘专专讛 讗诇讗 讚驻专讬讱 讛转诐 诇专' 讬讛讜讚讛 讛讗 诇讬转 诇讬' 讘专讬专讛 讜讛"谞 诇专"讬 诪拽砖讛 砖驻讬专 讜砖驻讬专 讛讜爪专讱 诇讗讜拽诪讗 讻讚专讘 诪转谞讗 讗讘诇 诇讚讬谞讗 讚讘讚专讘谞谉 讬砖 讘专讬专讛 讬"诇 讻谞"诇 讜诇讗 讘注讬 专讬讘讜讬 注爪诐. 讜讛拽砖谞讬 转诇诪讬讚 讗' 讗"讻 驻转讬诇转 讛讘讙讚 砖拽驻诇讛 讻讘专 诪注讬"讟 谞诪讬 谞讬诪讗 讗诐 诪讚诇讬拽讛 讛讜讘专专 讚诇讛讚诇拽讛 注讜诪讚转 讜专"讗 讛讗 讗讬转 诇讬' 讘专讬专讛 讘讻讬 讛讗讬 讙讜讜谞讗 驻"拽 讚讘讬爪讛 讙讘讬 转专谞讙讜诇转 注讜诪讚转 诇讙讚诇 讜注讜诪讚转 诇讗讻讬诇讛 注"砖. 讜讬"诇 讜诇讞诇拽 讜注诪"砖 转讜住' 住"驻 讛诪讘讬讗 讗诪转谞讬' 讜注讜讚 讗专"讗 注讜诪讚 讗讚诐 注诇 讛诪讜拽爪讛 讘砖诐 讛讬专讜砖诇诪讬 讜注讬讬谉 驻谞讬 讬讛讜砖注 砖诐. 讜讗诪专 讛转诇诪讬讚 讛谞"诇 讚专讘 讬讜住祝 讘讘讬爪讛 驻"拽 诪讜拽讬 诇讚专"讗 讙讜讝诪讗 拽转谞讬 讜诇讗 诪砖讜诐 讜讗讬讛讜 诇讟注诪讬' 住"诇 讛讻讗 讙注"讙 诪爪讜诪爪诪讜转 讻讚讗讘讬讬 注"砖:





驻谞讬 讬讛讜砖注

讜讛讗诪专 专' 讗讚讗 讘专 讗讛讘讛 注讜"讙 砖讞拽拽 拽讘 讘讘拽注转 讻讜' 讜讗诪讗讬 谞讜诇讚 讛讜讗. 讜讗祝 注诇 讙讘 讚诇讻讗讜专讛 诇讗 讚诪讬 讛讗讬 谞讜诇讚 诇谞讜诇讚 讚砖讘专讬 讻诇讬诐 讚诇注讬诇 讚讛转诐 诇讗 讛讜讬 拽讬讬诪讬 诪讘注"讬 诇讛住拽讛 讗诇讗 讘讬"讟 诪砖"讛 讛讜讬 诇讬讛 谞讜诇讚 讙诪讜专 诪砖讗"讻 讛讻讗 讘注讜"讙 砖讞拽拽 拽讘 讘讘拽注转 讗讚专讘讛 诪讗转诪讜诇 讛讜讬 讞讝讬 讟驻讬 诇讛住拽讛 讗诇讗 讚讗驻"讛 驻住讬拽讗 诇讬讛 诇转诇诪讜讚讗 讚诇专"讬 讗驻讬诇讜 讘讻讛"讙 讛讜"诇 谞讜诇讚 讜讛"谞 诪砖诪注 讘驻专拽 讻诇 讛讻诇讬诐 讚祝 拽讻"讚 注"讘 讚诇专"讬 讘注讬 讚讜拽讗 砖讬讛讗 注讜砖讬谉 诪注讬谉 诪诇讗讻转谉 讛专讗砖讜谞讛 讚讗诇"讻 讗住讜专 诇专"讬 诪砖讜诐 谞讜诇讚 讻谞"诇 讜注讚讬讬谉 爪"注:


砖诐 诇讚讘专讬讛诐 讚专"讗 讜专"注 拽讗诪专 讜诇讬讛 诇讗 住"诇. 讜诇讻讗讜专讛 讬砖 诇讚拽讚拽 讚讻讬讜谉 讚专"讗 讘"讗 讙讜驻讗 住"诇 讚谞讜诇讚 砖专讬 讗驻讬' 讘讬"讟 讻专"砖 讗诐 讻谉 讗诪讗讬 诇讗 诪讜拽讬 讟注诪讗 讚专"注 讻砖诪注转讬讛 讚诪讛 砖诪转讬专 诇讛讚诇讬拽 讘讬"讟 讛讬讬谞讜 诪砖讜诐 讚诇讬转 诇讬讛 谞讜诇讚 讜讻专"砖 住"诇 讜谞专讗讛 讚讛讜爪专讱 专"讗 讘"讗 诇讗讜拽诪讬 专"注 谞诪讬 讻专"讬 诪砖讜诐 讚诇讛讱 讗讜拽讬诪转讗 砖讬讬讱 砖驻讬专 诪讬诇转讗 讚拽讬驻诇讛 讚拽转谞讬 谞诪讬 诇注谞讬谉 讛讚诇拽讛 讚诪砖"讛 拽讗诪专 专"注 诪讚诇讬拽讬谉 讚拽讬驻讜诇 诪讜注讬诇 诪砖讗"讻 讗讬 讛讜讛 住讘专 专"注 讻专"砖 诇讗 讛讜讛 砖讬讬讱 拽讬驻诇讛 讻诇诇 诇注谞讬谉 讛讚诇拽讛 讗诇讗 诇注谞讬谉 讟讜诪讗讛 诇讞讜讚 讜讝讛 谞专讗讛 诇讜 讚讜讞拽 诪砖"讛 讛讜爪专讱 诇讗讜拽诪讬 诇讚专"注 讚诇讗 讻讜讜转讬讛 诪讬讛讜 诇专讘讗 讘住诪讜讱 讚诪讜拽讬 诇诪转谞讬' 讘砖讗专 砖讘转讜转 讛砖谞讛 讜讘驻转讬诇讜转 砖讗讬谞谉 诪讻讜专讻讜转 驻诇讬讙讬 讗"讻 诇讗 砖讬讬讱 拽讬驻诇讛 讛讻讗 讜诇讗 拽转谞讬 拽讬驻诇讛 讗诇讗 诪砖讜诐 讟讜诪讗讛 诇讞讜讚 讜讛讘讛讘讛 诪砖讜诐 讛讚诇拽讛 诇讞讜讚 讜讻讘专 讗驻砖专 讚诇讗 讛讘讛讘讛 谞诪讬 诇注谞讬谉 讟讜诪讗讛 拽转谞讬 诇讛 讚讛讗 讚住讘专 专"讗 拽讬驻诇讛 讗讬谞讜 诪讜注讬诇 诇注谞讬谉 讟讜诪讗讛 讛讬讬谞讜 讚讜拽讗 讻砖诇讗 讛讘讛讘讛 讚讻讬讜谉 砖讚专讱 诇讛讘讛讘 驻转讬诇讜转 诇爪讜专讱 讛讚诇拽讛 诪砖"讛 讻诇 讻诪讛 讚诇讗 讛讘讛讘讛 诇讗 谞转讘讟诇讛 诪转讜专转 讘讙讚 讘拽讬驻讜诇 诇讞讜讚 讻谞"诇 讜讚讜"拽:


砖诐 讗诪专 专"讬 讗诪专 专讘 诪住讬拽讬谉 讘讻诇讬诐 讻讜'  谞专讗讛 讚讛讗 讚诪讬讬转讬 住转诪讗 讚转诇诪讜讚' 讛谞讱 诪讬诪专讬 讚专讘 讚讗讬讬专讬 讘讬"讟 讛讻讗 讘砖诪注转讬谉 讛讬讬谞讜 讻讗讜拽讬诪转讗 讚专"讗 讘"讗 讚诪讜拽讬 诇诪转谞讬' 谞诪讬 讘讬"讟 讜讘驻诇讜讙转讗 讚专"讬 讜专"砖 讜讗驻砖专 砖讝讛 讟注诪讜 砖诇 讛专诪讘"诐 讝"诇 讘驻讬' 诪砖谞讬讜转 砖诪驻专砖 讛诪砖谞讛 讻讗讜拽讬诪转讬讛 讚专"讗 讘"讗. 讜讘讝讛 谞"诇 诇讬讬砖讘 讙"讻 诇砖讜谉 讛专砖讘"讗 讝"诇 讘讞讬讚讜砖讬讜 砖讻转讘 讚讛讗 讚诪讜拽诪讬谞谉 讘讛讱 讗讜拽讬诪转讗 讚专"讗 讘"讗 讚专"讗 讜专"注 转专讜讜讜讬讛讜 住讘专讬 讻专"讬 讛讬讬谞讜 诪砖讜诐 讚拽讬讬"诇 讘讬"讟 讻专"讬 讜诇讻讗讜专讛 讚讘专讬讜 转诪讜讛讬谉 讚讛讗 专"讗 讘"讗 讙讜驻讗 住"诇 讗驻讬' 讘讬"讟 讻专"砖 讗诇讗 讛讗 讚诪讜拽讬 诇讬讛 专"注 讻专"讬 讛讬讬谞讜 诪砖讜诐 拽讬驻讜诇 讜讻讚驻专讬砖讬转 讜讻谉 讻转讘 讛专砖讘"讗 讝"诇 注爪诪讜 讘住讜祝 讚讘专讬讜 讜诇诪讗讬 讚驻专讬砖讬转 讗"砖 讚诪砖讜诐 讚诪砖诪注 讚住转诪讗 讚转诇诪讜讚讗 谞诪讬 住"诇 讻讗讜拽讬诪转讗 讚专"讗 讘"讗 讜诇讗 讻砖诪注转讬谉 诇注谞讬谉 讚讬谞讗 讚讗讬讛讜 讘讬"讟 讻专"砖 住"诇 讜讗谞谉 拽讬"诇 讻专"讬 讗驻讬诇讜 讘讬"讟 诪砖"讛 讛讜爪专讱 讛专砖讘"讗 讝"诇 诇驻专砖 讻谉 讘转讞讬诇转 讚讘专讬讜 诇讗讜拽诪讬 讛讱 讗讜拽讬诪转讗 讚诪转谞讬转讬谉 讗诇讬讘讗 讚讛诇讻转讗 讻谞"诇:


讘转讜住' 讘讚"讛 讛讗 讚专讘 诇讗讜 讘驻讬专讜砖 讗讬转诪专 讛讗 驻砖讬讟讗 讚专讘 讗讜住专 谞讜诇讚 讻专"讬 诪讻专讻讬 讚讝讜讝讬 讻讜' 注讻"诇. 讜讻转讘 诪讛专砖"讗 讝"诇 讚讟驻讬 讛讜"诇 诇讗转讜讬讬 诪砖诪谉 砖诇 讘讚讚讬谉 讚讻专讻讬 讚讝讜讝讬 诇讗讜 谞讜诇讚 讛讜讗 讗诇讗 诪讜拽爪讛 讻讜' 注"讻. 讜诇注谞"讚 讘讞谞诐 谞讚讞拽 讘讝讛 讚讻讬讜谉 讚讗砖讻讞谉 诇专讘 讚讗驻讬诇讜 讘诪讜拽爪讛 住讘专 讻专"讬 诪讻"砖 讘谞讜诇讚 讚讞诪讬专 讟驻讬 诪砖讗"讻 讘砖诪谉 砖诇 讘讚讚讬谉 诇讗 驻住讬拽讗 诇讛讜 诇讛转讜住驻转 诇讗转讜讬讬 讻讬讜谉 讚诇驻讬专砖"讬 砖诐 讚砖诪谉 砖诇 讘讚讚讬谉 讛讬讬谞讜 砖诪谉 讛诪砖转讬讬专 讘讘讬转 讛讘讚 转讞转 讛讟注讬谞讛 讜讻讘专 讻转讘转讬 砖诐 讚讛讗讬 诪讜拽爪讛 讜讚讗讬 讞诪讬专 讟讜讘讗 讚讚诪讬 拽爪转 诇讙专讜讙专讜转 讜爪诪讜拽讬谉 注"砖 讘讞讬讚讜砖讬谞讜 讜讗诐 讻谉 讗驻砖专 讚讞诪讬专 讗驻讬诇讜 诪谞讜诇讚 讜诇驻"讝 讗讚专讘讛 诪讚诇讗 诪讬讬转讬 讛砖"住 讛讻讗 讗诇讗 讛讗讬 讚讗讻诇 转诪专讬 讜诇讗 诪讻诇诇讗 讚砖诪谉 砖诇 讘讚讚讬谉 讛讜讬 诪砖诪注 讚砖诪谉 砖诇 讘讚讚讬谉 讛讬讬谞讜 讻驻讬专砖"讬 砖诐 诪砖"讛 谞讬讞讗 诇讛转讜住驻转 诇讗转讜讬讬 诪讻专讻讬 讚讝讜讝讬 讜讻讚驻专讬砖讬转 讜诪砖"讛 诪住拽讜 讛转讜住驻讜转 讚谞讬讞讗 诇讬讛 诇讛讙诪专讗 诇讗转讜讬讬 专讗讬讛 诪讙专注讬谞讬谉 诇讙专注讬谞讬谉 讗"讻 诇驻"讝 诪诪讬诇讗 讗"砖 谞诪讬 讛讱 讚砖诪谉 砖诇 讘讚讚讬谉 讻驻讬专讜砖诐 诇注讬诇 讻谞"诇 讜讚讜"拽:


讘讗"讚 讜讗"转 讛讗 讘讗讙讜讝讬诐 讚诪注讬拽专讗 诪讙诇讜 讜讛砖转讗 诪讙诇讜 诪谞"诇 讚讗住讜专 注讻"诇. 谞专讗讛 讚诪砖诪注 诇讛讜 诇驻专砖 讚讛讗 讚讗诪专讬谞谉 讚讛讗 讚专讘 诇讗讜 讘驻讬专讜砖 讗转诪专 讗诇讗 诪讻诇诇讗 讗讻讜诇讛 转诇转讗 诪讬诪专讬 讚专讘 讘砖诪注转讬谉 拽讗讬. 讜诇注谞"讚 砖讝讛 讚讜讞拽 讙讚讜诇 讚住讜讙讬讗 讻讝讜 诇讗 诪爪讬谞讜 讻讬讜谉 讚讘讛谞讱 转诇转讗 诪讬诪专讬 诪讬讬转讬 专讘 讘诇' 驻诇讜讙转讗 讚专"讬 讜专"砖 讜讛讗 讜讚讗讬 诇讗 砖诪注讬谞谉 诪讻诇诇讗 诇讻讱 谞专讗讛 讚讛讗 讚讗诪专讬谞谉 讚专讘 诇讗讜 讘驻讬专讜砖 讗转诪专 讗诇讗 诪讻诇诇讗 讗讙专注讬谞讬谉 诇讞讜讚讗 拽讗讬 讻讚诪砖诪注 诇讛讚讬讗 诪诇砖讜谉 专砖"讬 讝"诇 讜讛讬讬谞讜 诪砖讜诐 讚讛讱 讘讘讗 讚讙专注讬谞讬谉 诇讗 爪专讬讻讬谉 诇讙诪专讬 诇讗砖诪注讬谞谉 驻诇讜讙转讗 讚专"讬 讜专"砖 诇专"讬 讚讗讜住专 诪诪讬诇讗 讗砖讻讞谉 诪讻"砖 讚讗讙讜讝讬诐 讻讚讗诪专讬谞谉 讘讙诪专讗 讚诪注讬拽专讗 诪讙诇讜 讜讛砖转讗 诪讙诇讜 讜讛讗 讚专"砖 诪转讬专 讘讙专注讬谞讬谉 谞诪讬 诇讗 讗讬爪讟专讬讱 讚诪诪讬诇讗 讗转讬讗 讘诪讻"砖 诪讚诪转讬专 专"砖 讘砖讘专讬 讻诇讬诐 诪砖"讛 诪住讬拽 讛砖"住 讚讗讛"谞 讚专讘 诇讗讜 讘驻讬专讜砖 讗讬转诪专 讛讱 讚讙专注讬谞讬谉 讗诇讗 诪讻诇诇讗 讜讛讬讬谞讜 诇讘转专 讚拽讬讘诇讛 诪专' 讞讬讬讗 讚住"诇 讻专"讬 讘讻讜诇讛 诪讜拽爪讛 讘"讟 谞诪爪讗 讚诇驻"讝 诇注讜诇诐 讚讛谞讱 讘讘讬 讚砖讘专讬 讻诇讬诐 讜讚讗讙讜讝讬诐 诇讗讜 诪讻诇诇讗 砖诪注讬谞谉 诇讛讜 诇专讘 讗诇讗 讘驻讬专讜砖 讗诪专 讘诇讬砖谞讗 讚驻诇讜讙转讗 讚专"讬 讜专"砖 讻谞"诇 讘专讜专 讘讻讜讜谞转 专砖"讬 讝"诇 讜讚讜"拽:


讘讙诪专讗 诇讗 讘讗专诪讬讗转讗 讛讜讗讬诇 讜讞讝讬 讗讙讘 讗讬诪讬讬讛讜. 讗注"讙 讚诇驻"讝 诇讗 讗砖讻讞谉 诇专讘 讚拽讬讘诇讛 诪讬谞讬讛 讚专' 讞讬讬讗 讘驻专住讬讬讗转讗 讗驻"讛 诪住拽讬谞谉 砖驻讬专 讚诪讻诇诇讗 讗转诪专 讻讬讜谉 讚专讘 转诇诪讬讚讜 讚专' 讞讬讬讗 讛讜讬 诪住转诪讗 拽讬讘诇讛 诪讬谞讬讛 讜诪注讬拽专讗 讚诪讘注讬讗 诇谉 讗讬 诇讗 拽讬讘诇讛 诪讬谞讬讛 讛讬讬谞讜 诇诪讗讬 讚住"讚 讚注讜讘讚讗 讚专讘 讚讗讻诇 转诪专讬 讜砖讚讬 拽砖讬讬转讗 诇讞讬讜转讗 讘讬"讟 讘驻专住讬讬讗转讗 讛讜讬 讜拽"诇:


砖诐 专讘 讛诪谞讜谞讗 讗诪专 讛讻讗 讘砖诇砖讛 注诇 砖诇砖讛 注住拽讬谞谉. 讻讱 讛讙讬专住讗 讘讙诪专讗 砖诇驻谞讬谞讜 讜讻谉 讛讘讬讗 讛专讘 讗诇驻住 讝"诇 讙讬专住讗 讝讜 诪讻诪讛 专讘讜讜转讗 讗诇讗 砖讛讜讗 讙讜专住 驻讞讜转 诪砖诇砖 注诇 砖诇砖 讗注"讙 讚讘诪砖谞讛 讚诪讬讬转讬 讘住诪讜讱 讗驻讬诇讜 诇专讘 讗诇驻住 讙专住讬' 砖诇砖讛 注诇 砖诇砖讛 讜诪讛 砖诪爪讬谞讜 讘诇' 专砖"讬 驻讞讜转 诪讙' 讚讗讬诇讜 砖诇砖 注诇 砖诇砖 讞砖讬讘讗 谞专讗讛 讚讟注讜转 讛诪讚驻讬住讬诐 讛讜讗 讜爪"诇 砖诇砖讛 注诇 砖诇砖讛 讜注讬讬谉 讘诇' 讛专讘 讗诇驻住 讝"诇 砖讛讗专讬讱 诪讗讜讚 讘讟注诪讗 讜讘专讗讬讜转 讘注谞讬谉 讝讛 诇拽讬讬诐 讙讬专住转讜 讜讛讜爪专讻转讬 诇讛讘讬讗 讚讘专讬讜 诪砖讜诐 讚诇讻讗讜专讛 讛住讜讙讬讗 讚砖诪注转讬谉 诪住讬讬注讗 诇讬讛 讚讗诇"讻 诪讗讬 讚讜讞拽讬讛 讚专讘 讛诪谞讜谞讗 诇讗讜拽诪讬 讘讗讜拽讬诪转讗 讚讞讬拽讗 讻讬 讛讗讬 诇驻专砖 诇砖讜谉 驻转讬诇讛 驻讞讜转 诪讙' 讟驻讞讬诐 注诇 讙' 讟驻讞讬诐 讚住转诐 驻转讬诇讛 诇讗 砖讻讬讞 讚讛讜讬 讻讜诇讬 讛讗讬 讜诪讻"砖 诪讛 砖讛讜爪专讱 诇讚讞讜拽 讚拽讬驻讜诇 讚谞拽讬讟 讘诪转谞讬' 诇讗讜 诇注谞讬谉 讟讜诪讗讛 谞拽讬讟 诇讛 讗诇讗 诪砖讜诐 讛讚诇拽讛 讜讟驻讬 讛讜"诇 诇讗讜拽诪讬 讘驻砖讬讟讜转 讻讚诪注讬拽专讗 讘砖诇砖 注诇 砖诇砖 讗爪讘注讜转 讚讘拽讬驻讜诇 诪讜注讬诇 诇注谞讬谉 讟讜诪讗讛 驻诇讬讙讬 诪砖讗"讻 诇讙讬专住转 讛专讘 讗诇驻住 讗"砖 讚讗讚专讘讛 诪讛"讟 讙讜驻讗 讚住转诐 驻转讬诇讛 讗讬谉 讘讛 讗驻讬诇讜 专讜讞讘 砖诇 砖诇砖 讗爪讘注讜转 诪砖"讛 诪讜拽讬 诇讛 专讘 讛诪谞讜谞讗 讘驻讞讜转 诪砖诇砖 注诇 砖诇砖 讻谉 谞专讗讛 诇讬 讜讚讜"拽:


讘转讜住' 讘讚"讛 讘讬谉 诪谉 讛诪讜讻谉 驻讬专砖 讛拽讜谞讟专住 诪讜讻谉 讚专讘讬 讗诇讬注讝专 拽讜驻住讗 讻讜' 讜拽砖讛 诇专"讬 讚讛砖转讗 诪讜讻谉 讻讜' 注住"讛. 讙诐 讘讝讛 讛讗专讬讱 讛专讘 讗诇驻住 讝"诇 诪讗讜讚 诇驻专砖 驻讬专讜砖 讗讞专 诇讙诪专讬 讚诇讗 讻专砖"讬 讜转讜住驻转 注"砖 讜讘讞讬讚讜砖讬 讛专砖讘"讗 讝"诇 讜讘住驻专 诪讙"砖 诇诪讜专讬 讝拽谞讬 讝"诇. 诪讬讛讜 讛专诪讘"诐 讝"诇 讘驻讬专讜砖 讛诪砖谞讬讜转 讻转讘 讙"讻 讻驻讬专砖"讬 讻讗谉 注"砖:

